पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ में शनिवार की रात जारी सरकार की तरफ से आंकड़ों की मानें तो सिर्फ 24 घंटों में 229 संक्रमितों की मौत हो गई। प्रदेश के अब तक प्रदेश में 8 हजार 810 संक्रमित लोगों की जान जा चुकी है। प्रदेश में 15 हजार 902 नए कोरोना संक्रमित मिले। अब प्रदेश में एक्टिव मरीजों की संख्या 1 लाख 21 हजार 99 हो चुकी है। राज्य में 60 हजार 863 सैंपल जांचे गए। ठीक होने वालों की संख्या 12 हजार 508 रही।
टीकाकरण को ऑक्सीजन की जरूरत
पहले दिन प्रदेश के हर सरकार टीकाकरण केंद्र में 18 से 44 साल के लोगों की एज कैटेगरी में टीका लगाने को लेकर विवाद होता रहा। पिछली रात सरकार ने एलान किया कि इस टीके में सिर्फ अंत्योदय राशन कार्ड वालों को फिलहाल प्राथमिकता देंगे। सुबह केंद्रों वो भी पहुंचे जिनके पास ये कार्ड नहीं था। अफसरों ने इन्हें टीका लगाने से मना कर दिया।
नतीजा ये रहा कि राजनांदगांव में सिर्फ 2 लोगों को ये टीका लग पाया। बिलासपुर में सबसे अधिक 202 लोगों को टीका लगा। राजधानी रायपुर में 124 गरीबी रेखा से नीचे जिंदगी जीने वालों को टीका लगा
18+ के वैक्सीनेशन के पहले दिन 1945 को लगा टीका
इन प्रमुख शहरों में कोरोना का हाल
रायपुर शहर में पिछले 24 घंटे में 1464 नए मरीज मिले हैं। 41 लोगों की मौत हुई, अब राजधानी में एक्टिव मरीज 10 हजार 672 है। दुर्ग में 1029 नए मरीज, 16 लोगों की जान गई अब यहां एक्टिव मरीज 4783 हैं। बिलासपुर में 1290 नए मरीज मिले, 47 लोगों की मौत हुई। अब यहां एक्टिव मरीज 7589 हैं। राजनांदगांव में 679 नए मरीज मिले, 10 लोगों की मौत हुई। यहां एक्टिव केस 8002 हैं। रायगढ़ में 1075 नए मरीज मिले, 14 लोगों की मौत हुई है। अब एक्टिव केस 10313 हैं। कोरबा में 1228 लोग संक्रमित हुए, 16 लोगों की मौत हुई। अब यहां 8548 एक्टिव मरीज हैं। छत्तीसगढ़ के बिजापुर जिले में सबसे कम 30 मरीज मिले यहां 164 एक्टिव मरीज हैं।
भाजपा की मांग लॉकडाउन में मिले राहत
भाजपा रायपुर शहर जिला अध्यक्ष श्रीचंद सुंदरानी ने कलेक्टर को पत्र लिखा है। इसमें उन्होंने लॉक डाउन में आर्थिक गतिविधियों को आंशिक रूप से चालू करने का सुझाव दिया है। सुझाव के मुताबिक अलग-अलग व्यवसाय को अलग-अलग समय 5 घंटे की छूट देने की मांग की गई है। कहा गया है कि सुबह 6:00 बजे से 11:00 बजे तक किराना व सब्जी को छूट दी जा सकती है । बाकी समय में ऐसे व्यापार जिसमें भीड़ कम लगती हो उन्हें व्यापारिक गतिविधियों के संचालन की छूट दी जानी चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn